
L E G E

pentru modificarea şi completarea Codului fiscal 

şi a articolului 28 din Legea nr.1380-XIII 

din 20 noiembrie 1997 cu privire la tariful vamal


Parlamentul adoptă prezenta lege organică. 

Art.I. – Codul fiscal nr.1163-XIII din 24 aprilie 1997 (republicat în Monitorul Oficial al Republicii Moldova, 2001, nr.102-103, art.814), cu modificările ulterioare, se modifică şi se completează după cum urmează: 

1. La articolul 49 alineatul (1) litera a), cuvintele "vînzărilor nete" se substituie prin cuvintele "veniturilor din vînzări".

2. Articolul 491 va avea următorul cuprins: 

"Articolul 491. Organizaţiile din sfera ştiinţei şi inovării

Organizaţiile din sfera ştiinţei şi inovării, acreditate de Consiliul Naţional pentru Acreditare şi Atestare, se scutesc integral de plata impozitului pe venit cu condiţia ca suma impozitului pe venit, calculată şi nevirată la buget, să fie utilizată la finanţarea proiectelor din sfera ştiinţei şi inovării, care cad sub incidenţa art.60 al Codului cu privire la ştiinţă şi inovare al Republicii Moldova. Scutirea va fi acordată cu începere din perioada fiscală în care organizaţia din sfera ştiinţei şi inovării a fost acreditată de Consiliul Naţional pentru Acreditare şi Atestare. În cazul retragerii certificatului de acreditare, organizaţia din sfera ştiinţei şi inovării va fi privată de dreptul la scutire începînd cu perioada fiscală în care i se retrage certificatul de acreditare."

3. Articolul 103 alineatul (1) se completează cu un nou punct, care devine punctul 30), avînd următorul cuprins: 

"30) serviciile importate de organizaţiile din sfera ştiinţei şi inovării care cad sub incidenţa art.491."

4. Articolul 104 litera h) va avea următorul cuprins:

"h) serviciile livrate de organizaţiile din sfera ştiinţei şi inovării care cad sub incidenţa art.491."

5. La articolul 225 alineatul (2) litera c), cuvintele "vînzările nete" se substituie prin cuvintele "veniturile din vînzări".

Art.II. – La articolul 28 din Legea nr.1380-XIII din 20 noiembrie 1997 cu privire la tariful vamal (Monitorul Oficial al Republicii Moldova, 1998, nr.40-41, art.286), cu modificările ulterioare, litera r) va avea următorul cuprins:

"r) utilajul tehnologic, echipamentul, instalaţiile şi mijloacele circulante importate de către organizaţiile din sfera ştiinţei şi inovării, acreditate de Consiliul Naţional pentru Acreditare şi Atestare, pentru activitatea din sfera ştiinţei şi inovării, conform Nomenclatorului mărfurilor al Republicii Moldova şi limitei propuse anual de Guvern şi aprobate de Parlament."

